Վ․ Բրյուսովի անվան պետական համալսարան

Վ․ Բրյուսովի անվան պետական համալսարան (ԲՊՀ), բարձրագույն ուսումնական հաստատություն Հայաստանի մայրաքաղաք Երևանում։ Պատմություն ԲՊՀ-ն որակյալ մասնագետներ Է պատրաստում է օտար լեզուների և, սոցիալական գիտությունների վերը նշված ոլորտներում՝ շարունակաբար զարգացնելով և ընդլայնելով դասավանդվող մասնագիտությունների ցանկը։ 1935 թ. ծնունդ առնելով որպես երկամյա մանկավարժական ինստիտուտ՝ ռուսաց լեզվի մասնագետներ պատրաստելու համար, ԲՊՀ-ն հիմք դրեց Հայաստանում օտար լեզվի դասավանդման մեթոդաբանությանն ու դրա գործնական կիրառմանը։ ԲՈՒՀ-ում տարեցտարի ավելանում է ուսումնասիրվող օտար լեզուների թիվը՝ (ռուսերեն (1935 թ.), գերմաներեն (1936թ.), անգլերեն, ֆրանսերեն (1937թ.), իսպաներեն (1963թ.), իտալերեն, բուլղարերեն (1996թ.), հունարեն (1997թ.), պարսկերեն (2000թ.), լեհերեն, սերբերեն, ուկրաիներեն, հոլանդերեն (2005թ.), կորեերեն (2006թ.), չինարեն, ռումիներեն (2007թ.), հինդի, արաբերեն, պորտուգալերեն (2009թ.), ճապոներեն, թուրքերեն, վրացերեն (2010թ.), եբրայերեն (2017))։ Այսօր այստեղ արդեն դասավանդում են երկու տասնյակից ավել լեզուներ։ 1950-ականներից բուհը ձեռնամուխ եղավ օտար լեզվի դասավանդման և ուսուցման համար անհրաժեշտ գրականության ստեղծման աշխատանքներին։ 1962 – 1965թթ.-ին լույս տեսան համալսարանի դասախոսների կազմած անգլերեն-հայերեն, գերմաներեն-հայերեն, ֆրանսերեն-հայերեն բառարանները, որոնք նոր որակ հաղորդեցին բառարանների ստեղծման մեթոդաբանությանն ու բառարանագիտության մշակույթի զարգացմանը Հայաստանում։ Այսօր Հայաստանի շատ հանրակրթական դպրոցներում և բուհերում օգտագործվում են ԲՊՀ-ի դասախոսների մշակած ուսուցչական մեթոդական ձեռնարկներն ու օտար լեզուների դասագրքերը։ 1980 թ.-ին տեխնիկական զինվածությունն ու ժամանակակից լինգաֆոնային կաբինետները համալսարանին հնարավորություն տվեցին օտար լեզուների հեռուստադասընթացների շարք անցկացնել հայաստանյան դպրոցների համար։ 1962 թ.-ին համալսարանը վերանվանվեց ռուս ականավոր մտավորական, բանաստեղծ Վալերի Բրյուսովի անունով։ Նույն թվականին համալսարանում հիմնվեց բրյուսովագիտության կենտրոն, որն առ այսօր համակարգում է ոլորտի գիտնականների գործունեությունը։ Զուգահեռաբար համալսարանում հիմնադրվեց Վ. Բրյուսովի անվան թանգարան, որը համագործակցում է Գուգլ մշակութային ինստիտուտի (Google Cultural Institute) հետ, և որի վիրտուալ հավաքածուները հասանելի են Գուգլի՝ արվեստի և մշակույթի (Google Arts and Culture) թվային հարթակում։ 1963 թ.-ին բուհը որդեգրեց բազմալեզվականության քաղաքականություն՝ ներդնելով երկրորդ, իսկ 2017 թվականից երրորդ օտար լեզվի ուսուցումը՝ ընդլայնելով օտար լեզուների ուսուցման հնարավորությունը թե՛ ֆորմալ, և թե՛ ոչ ֆորմալ ուսուցման ձևաչափերում։ ԲՊՀ-ի միջազգային համագործակցությունը սկիզբ է առելդեռ խորհրդային ժամանակաշրջանում. այսօր բուհը համագործակցում է ոչ միայն հայաստանյան բուհերի, այլև աշխարհի ավելի քան 25 երկրների շուրջ 85 առաջատար համալսարանների, գիտակակրթական կենտրոնների, միջազգային և համալսարանական կազմակերպությունների հետ՝ իրականացնելով կրթական, գիտական և փոխանակման տարաբնույթ ծրագրեր։ Այդ շարքին են պատկանում Բրյուսովյան ամենամյա ընթերցումները Արխիվացված 2020-02-03 Wayback Machine, Ֆրանկոֆոնիայի միջազգային կազմակերպության ամենամյա միջոցառումները և Էրազմուս+, Միջազգային կրեդիտային շարժունության, Եվրոպական կամավորական ծառայություն ծրագրերը։ ԲՊՀ-ի գիտական և հետազոտական գործունեության բազմալեզու ներուժը զարգանում է միջազգային միտումներին համընթաց։ 1966 թ.-ից առ այսօր համալսարանում դասավանդում են նաև հրավիրված լեզվակիր-դասախոսներ՝ ամենատարբեր երկրներից։ Տասնամյակների ընթացքում համալրված գիտական պահոցը, ինչպես և համալսարանի գիտական նոր ուսումնասիրություններն այսօր հասանելի են թվային ձևաչափում։ 2014 թվականից սկսած՝ ԲՊՀ-ն իր ավանդական մասնագիտությունների (օտար լեզուներ, թարգմանություն, բանասիրություն, լեզվաբանություն, մանկավարժություն) արդիականացմանը զուգահեռ ներդրեց հասարակական գիտությունների ոլորտի մասնագիտություններ (լրագրություն, հանրային հաղորդակցություն (Փի-Առ), քաղաքագիտություն, միջազգային հարաբերություններ, եվրոպագիտություն, միջմշակութային հաղորդակցություն, երկրագիտություն, լեզվաբանություն և ՏՏ, կառավարում, սերվիս), որով պայմանավորված բուհը վերանվանվեց "Երևանի Վ․ Բրյուսովի անվան պետական լեզվահասարակագիտական համալսարան": 2005 թվականից՝ Հայաստանի Բոլոնիայի գործընթացին Արխիվացված 2020-02-03 Wayback Machine միանալուց հետո, բարձրագույն կրթության համակարգի նոր կառուցակարգերի և գործընթացների համատեքստում ԲՊՀ-ում ներդրվեց կրթության եռաստիճան համակարգը՝ (բակալավիատ, մագիստրատուրա, ասպիրանտուրա), ստեղծվեց ԲՊՀ կարիերայի կենտրոնը, ինչպես նաև մեկնարկեցին Որակավորումների ազգային շրջանակին համապատ։ Ձևավորվեցին և կայացան ուսանողական ինքնուրույն կառույցներ։ ԲՊՀ-ի զարգացման հայեցակարգում նորարարությունների կարևորագույն մաս են կազմում միջգիտակարգային մասնագիտությունները՝ կրթական գիտություններ (համակարգչային թեստավորում, գնահատում և մանկավարժություն), համաժամանակյա թարգմանություն (ՏՀՏ ու թարգմանություն), հաշվողական լեզվաբանություն (համակարգչային գիտություններ ու լեզվաբանություն), մշակույթ ու ՏՀՏ, թվային հումանիտար գիտություններ, տեղեկատվության կառավարում։ Համալսարանը պարբերաբար հյուրընկալում է միջազգային ճանաչում ունեցող անհատների, գործիչների։ Հիշարժան էր 2019թ․ հոկտեմբերի 29-ին Ռումինիայի արքայազն Ռադուի հանդիպումը Վ. Բրյուսովի անվան պետական համալսարանի ուսանողների և դասախոսների հետ։ Վ. Բրյուսովի անվան պետական համալսարանի տեսլականը և զարգացման ռազմավարությունը հիմնված են հարուստ անցյալի, ավանդույթների, ձեռքբերված հաջողությունների, մրցունակ առավելությունների վրա և միտված են նորագույն մարտահրավերները հնարավորություններ դարձնելուն։ Համալսարանի շրջանավարտների շարքերում են ազգային հերոսներ, գիտնականներ, մանկավարժներ, դիվանագետներ, քաղաքական և արվեստի գործիչներ, հոգևորականներ, զինվորականներ։ Համալսարանի գործունեության մեծագույն գնահատականներից է 1985 թվականին ստացած «Ժողովուրդների բարեկամություն» շքանշանը՝ որակյալ կադրերի պատրաստման և գիտության զարգացման գործում իր ավանդի համար։ Տեղեկություն ԲՈՒՀ-ն ունի չորս ֆակուլտետ՝ «Թարգմանության», «Լեզվաբանության և մանկավարժության», «Միջմշակութային հաղորդակցության և քաղաքագիտության», «Հանրային հաղորդակցության և սերվիսի», որտեղ պատրաստում են տարբեր ոլորտի մասնագետներ, այդ թվում լեզվաբանության, մանկավարժության, բանասիրության, քաղաքագիտության, միջազգային լրագրության, հոգեբանության, թարգմանաբանության, սերվիսի, հանրային կառավարման, եվրոպագիտության, տեղեկատվության և հանրային հաղորդակցման տեխնոլոգիաների, միջազգային հարաբերությունների ոլորտներում։ 2019 թվականի դեկտեմբերի 18-ին Վ․ Բրյուսովի անվան պետական համալսարանին Մասնագիտական կրթության որակի ապահովման ազգային կենտրոնի (ՈԱԱԿ) կողմից հերթական անգամ շնորհվեց ինստիտուցիոնալ հավատարմագրում 4 տարի ժամկետով։ Նախորդ երկու հավատարմագրերը շնորհվել են ՀՀ կառավարության 2011 հունիսի 30-ի N 978 որոշման 11-րդ կետի և Մասնագիտական կրթության որակի ապահովման ազգային կենտրոն հիմնադրամի հավատարմագրման հանձնաժողովի 2015 թ. ապրիլի 11-ի N 9 որոշումներով։ 2020 թվականի հունվարի 29-ին կնքված փոխըմբռնման հուշագրի շրջանակներում՝ կնքված Ընտրական համակարգերի միջազգային հաստատության և հայաստանյան 5 բուհերի միջև կմշակվի քաղաքացիական կրթության ծրագիր, որը «Ներգրավված քաղաքացի» քաղաքացիական կրթության դասընթացի միջոցով լսարանին կներկայացնի քաղաքացիական հասարակության, քաղաքացիական մասնակցության և մարդու իրավունքների հիմնարար սկզբունքները։ Ֆակուլտետներ և մասնագիտություններ Թարգմանության ֆակուլտետ Բակալավրիատ Առկա ուսուցում Թարգմանչական գործ (անգլերեն- հայերեն,, ֆրանսերեն-հայերեն, գերմաներեն–հայերեն, իտալերեն-հայերեն, իսպաներեն-հայերեն, չինարեն-հայերեն, կորեերեն-հայերեն, ռուսերեն-հայերեն, ռուսերեն-անգլերեն-հաներեն) Հեռակա ուսուցում Լեզվաբանություն Մագիստրատուրա Թարգմանչական գործ (անգլերեն- հայերեն, ֆրանսերեն-հայերեն, գերմաներեն–հայերեն, ռուսերեն-հայերեն, ռուսերեն-անգլերեն-հայերեն) Ֆակուլտետի կազմում գործում է 5 ամբիոն և ԳՈՒԿ։ Լեզվաբանության և մանկավարժության ֆակուլտետ Բակալավրիատ Մասնագիտական մանկավարժություն, Անգլերեն և գրականություն Մասնագիտական մանկավարժություն, Գերմաներեն և գրականություն Մասնագիտական մանկավարժություն, Ֆրանսերեն և գրականություն Մասնագիտական մանկավարժություն, Ռուսաց լեզու և գրականություն Մագիստրատուրա Մասնագիտական մանկավարժություն, Անգլերեն լեզու և գրականություն, Մանկավարժություն Մասնագիտական մանկավարժություն, Գերմաներեն լեզու և գրականություն, Մանկավարժություն Մասնագիտական մանկավարժություն, Ֆրանսերեն լեզու և գրականություն, Մանկավարժություն Մասնագիտական մանկավարժություն, Ռուսաց լեզու և գրականություն, Մանկավարժություն Կառավարում, Հանրային կառավարում Կրթական գիտություններ, Կրթության գնահատում և թեստավորում Ֆակուլտետի կազմում գործում է 3 ամբիոն։ Միջմշակութային հաղորդակցության և քաղաքագիտության ֆակուլտետ Բակալավրիատ Առկա ուսուցում Քաղաքագիտություն Միջմշակութային հաղորդակցություն (անգլերեն) Միջմշակութային հաղորդակցություն (ռուսերեն) Միջմշակութային հաղորդակցություն (ֆրանսերեն) Միջմշակութային հաղորդակցություն (գերմաներեն) Միջմշակութային հաղորդակցություն (ճապոներեն) Հեռակա ուսուցում Միջմշակութային հաղորդակցություն (անգլերեն) Միջմշակութային հաղորդակցություն (ռուսերեն) Միջմշակութային հաղորդակցություն (ֆրանսերեն) Միջմշակութային հաղորդակցություն (գերմաներեն) Մագիստրատուրա Առկա ուսուցում Քաղաքագիտություն Եվրոպագիտություն Միջազգային հարաբերություններ Միջմշակութային հաղորդակցություն (անգլերեն) Միջմշակութային հաղորդակցություն (ռուսերեն) Միջմշակութային հաղորդակցություն (ֆրանսերեն) Միջմշակութային հաղորդակցություն (գերմաներեն) Ֆակուլտետի կազմում ընդհանուր գործում են 9 ամբիոններ և հետազոտական մշակութային կենտրոններ։ Հանրային հաղորդակցության և սերվիսի ֆակուլտետ Բակալավրիատ Առկա ուսուցում Զբոսաշրջություն Սերվիս Լրագրություն Հասարակայնության հետ կապեր Հեռակա ուսուցում Սերվիս Զբոսաշրջություն Լրագրություն Հասարակայնության հետ կապեր Մագիստրատուրա Առկա ուսուցում Լրագրություն Զբոսաշրջություն Հասարակայնության հետ կապեր Հյուրընկալության կառավարում Հանրային կառավարում Հեռակա ուսուցում Զբոսաշրջություն Լրագրություն Հյուրընկալություն Հանրային կառավարում Ֆակուլտետի կազմում գործում է 2 ամբիոն և 1 ԳՈՒԿ։ Ժամանակագրություն 1935 թ. փետրվարի 4-ին սկիզբ է դրվել ռուսական մանկավարժական երկամյա կուրսերին։ 1936 թ. բացվել է գերմաներենի, իսկ մեկ տարի անց՝ ֆրանսերենի և անգլերենի բաժինները, որոնք 1948 թ. վերափոխվեցին ֆակուլտետների։ 1937 թ. ինստիտուտը տվել է ռուսաց լեզվի ուսուցիչների առաջին շրջանավարտները։ 1940 թ. ինստիտուտը վերանվանվել է Երևանի պետական ռուսական մանկավարժական ինստիտուտ։ 1955 թ. ինստիտուտը մտել է Երևանի պետական համալսարանի կազմի մեջ՝ պահպանելով կառուցվածքային ինքնուրույնությունը։ 1962 թ. այն կրկին առանձնացվել է - կոչվել է Վալերի Յակովի Բրյուսովի անվամբ։ 1979-1991 թթ. բուհում գործում էին հանրակրթական դպրոցների և միջին մասնագիտական հաստատությունների ուսուցիչների որակավորման բարձրագույն կուրսեր։ 1985 թ. ինստիտուտը պարգևատրվել է Ժողովուրդների բարեկամության շքանշանով։ 1993 թ. վերանվանվել է Երևանի Վ. Բրյուսովի անվան օտար լեզուների պետական ինստիտուտ։ 1999 թ. Համալսարանին կից բացվել է Հենակետային Վարժարան։ 2001 թ. Կառավարության որոշմամբ ինստիտուտին շնորհվել է համալսարանի կարգավիճակ և այն անվանվել է Երևանի Վ. Բրյուսովի անվան պետական լեզվաբանական համալսարան։ 2014 թ. ապրիլի 30-ին ՀՀ Կառավարության որոշմամբ բուհը վերակազմակերպվել է Երևանի Վ. Բրյուսովի անվան լեզվահասարակագիտական համալսարան» ՊՈԱԿ-ի։ 2020 թվականի փետրվարի 27-ին վերանվանվել է Վ.Բրյուսովի անվան պետական համալսարանի (ԲՊՀ)։ Արտաքին հղումներ ԲՊՀ պաշտոնական կայքը Ծանոթագրություններ